b'\n_START_ARTICLE_\nArnar F\xc3\xb8rsund\n_START_SECTION_\nBiografi\n_START_PARAGRAPH_\nF\xc3\xb8rsund ble f\xc3\xb8dt og oppvokst i Nittedal men flyttet til Horten i 1999 og ble \xc3\x98rn-Horten-spiller. Han markerte seg tidlig og rykket raskt opp i rekkene, f\xc3\xb8r han i 2004 meldte overgang til V\xc3\xa5lerenga Fotball, hvor han fikk sin Tippeligadebut som innbytter for Kjetil W\xc3\xa6hler mot Molde i 2004.\n_START_SECTION_\nSandefjord\n_START_PARAGRAPH_\nI 2005 gikk F\xc3\xb8rsund p\xc3\xa5 utl\xc3\xa5n til Sandefjord Fotball i Adeccoligaen 2005, hvor fikk han ti kamper og hjalp laget med opprykk til Tippeligaen. Etter opprykket dro han tilbake til V\xc3\xa5lerenga for noen m\xc3\xa5neder f\xc3\xb8r han igjen dro p\xc3\xa5 utl\xc3\xa5n til Sandefjord. I 2. serierunde i Tippeligaen 2006 ble F\xc3\xb8rsund sk\xc3\xa5ret det f\xc3\xb8rste Tippeligam\xc3\xa5let for Sandefjord p\xc3\xa5 Storstadion i kampen mot Hamarkameratene den 17. april 2006. Totalt fikk han 17 kamper for klubben denne sesongen, som ble avluttet med cupfinale i Norgesmesterskapet, hvor Sandefjord tapte 0\xe2\x80\x933 mot Fredrikstad. Etter sesongslutt dro han tilbake til V\xc3\xa5lerenga hvor han fikk en kamp i Royal League.\n_START_SECTION_\nKongsvinger\n_START_PARAGRAPH_\nF\xc3\xb8rsund ble p\xc3\xa5 ny utleid i v\xc3\xa5rsesongen 2007. Denne gang til Kongsvinger i Adeccoligaen 2007 hvor han spilte 13 kamper og sk\xc3\xa5ret ett m\xc3\xa5l. Etter kampen mot Hamarkameratene i den andre serierunden p\xc3\xa5 Gjemselund stadion hvor Hamarlaget vant 0\xe2\x80\x931. I sommerpausen vendte F\xc3\xb8rsund tilbake til V\xc3\xa5lerenga og fikk sin f\xc3\xb8rste kamp for klubben i kampen mot Brann i den 16. serierunden i Tippeligaen 2007. I h\xc3\xb8stsesongen spilte han ytterligere fire kamper f\xc3\xb8r han takket nei til ytterligere kontraktsforhandlinger med V\xc3\xa5lerenga._NEWLINE_Etter at F\xc3\xb8rsunds kontrakt gikk ut fikk agenten Paul Hodgetts foresp\xc3\xb8rsler fra flere klubber i b\xc3\xa5de Norge, Spania, Nederland, Sverige og Romania. Blant annet fikk han et konkret tilbud fra den spanske toppklubben Celta Vigo, men avslo dette.\n_START_SECTION_\nHamarkameratene\n_START_PARAGRAPH_\nF\xc3\xb8rsund inngikk deretter en tre\xc3\xa5rskontrakt med Hamarkameratene. Etter \xc3\xa5 ha spilt flesteparten av kampene i 2008\xe2\x80\x93sesongen rykket F\xc3\xb8rsund og Hamarkameratene ned til Adeccoligaen. I begynnelsen av desember kom Arnar F\xc3\xb8rsund i medienes og supporternes s\xc3\xb8kelys da han p\xc3\xa5 en ishockeykamp mellom Storhamar og V\xc3\xa5lerenga ble sett ikledd en V\xc3\xa5lerengatr\xc3\xb8ye, som ble regnet for \xc3\xa5 v\xc3\xa6re Hamarkameratenes st\xc3\xb8rste rival._NEWLINE_Etter at Hamarklubben rykket ned til 2. divisjon p\xc3\xa5 senh\xc3\xb8sten 2009 med F\xc3\xb8rsund som h\xc3\xb8yreback varslet klubben at de ville g\xc3\xa5 igjennom l\xc3\xb8nnsstrukturen ved sesongslutt p\xc3\xa5 grunn av HamKams \xc3\xb8konomiske situasjon. Arnar F\xc3\xb8rsund hadde et \xc3\xa5r igjen av sin kontrakt og ble sammen med fire andre spillere tilbudt ny kontrakt med en betydelig l\xc3\xb8nnsreduksjon. Kontraktsforslaget ble avvist. Dette  f\xc3\xb8rte til at Hamarklubben valgte \xc3\xa5 si opp kontraktene. Spillerorganisasjonen NISO stevnet deretter HamKam for retten. Saken ble avsluttet i midten av mai 2010 da HamKam og Arnar F\xc3\xb8rsund inngikk forlik om \xc3\xa5 utbetale en m\xc3\xa5nedsl\xc3\xb8nn i kompensasjon.\n_START_SECTION_\nManglerud Star\n_START_PARAGRAPH_\nF\xc3\xb8rsund skrev under p\xc3\xa5 en to\xc3\xa5rskontrakt med Manglerud Star den 2. mars 2010.\n_START_SECTION_\nLandskamper\n_START_PARAGRAPH_\nArnar F\xc3\xb8rsund har spilt flere aldersbestemte landskamper for Norge: G17 (6 kamper), G18 (12 kamper), G19 (11 kamper) og U21 (11 kamper).'